Мобуту Сесе Секо

**Мобу́ту Сесе́ Секо́ Куку Нгбенду ва за Банга**,  *Mobutu Sese Seko Kuku Ngbendu wa za Banga*, родженый яко **Жозеф-Дезире Мобуту**,   *Joseph-Desiré Mobutu*; *14. октобра 1930, Лисала — †7. септембра 1997, Рабат — конжскый штатник, президент Демократичной републикы Конго (1965—1997), котру в року 1971 переименовав на Заир, од року 1983 — маршал.

## Биография
;Школы:По абсолвованю середньой школы и военской школы служив в белгийском колониалном войску (1949–1956). По военской службѣ взяв ся за новинарску роботу. В року 1958 учив ся  на факултѣ социалных наук Бруселской универзиты. В януарѣ-фебруарѣ 1960 в Бруселу быв участником конференции о придѣлѣню независимости Белгийскому Конго. Мобуту достав ся до Брусела яко повѣреный Патриса Лумумбы, чолового бойовника против колониалной влады в Конгу, котрый го знав яко патриотичного новинаря, а сам не мог там ити, бо быв натогды в арештѣ. И Мобуту не скламав довѣру.

;Карьера:По зысканю независимости в року 1960 (30. юн 1960) — министер обороны, при президентѣ Касавубу и премьер-министрѣ Лумумбѣ. В септембрѣ 1960, коли меджи президентом и премьером настав острый конфликт, в основѣ котрого лежала их протикладна политична ориентация, Мобуту перебрав владу в рукы войска, выголосивши, же «невтрализуе» конфликт. Тото была лем маска, уже в фебруарѣ 1961 Мобуту вернув владу в рукы прозападного президента Касавубу, а од него достав пост верхнього велителя войска. В державѣ ся зачала домова война, многы поважують, же Мобуту мав участь в трагедии Лумумбы, котрый трафив до рук своих неприятельох и быв забитый.

:В новембрѣ 1965 войско забрало владу в державѣ до своих рук, поклавши конець домовой войнѣ, а Мобуту быв выглашеный президентом на 5 рокы, а неодовга забрав собѣ тыж пост премьер-министра. В року 1967 основав партию *Людовый рух револуции*, едину дозволену в штатѣ, и зоставав ей незмѣнным предсѣдательом. В року 1970 Мобуту быв выбраный на президентство на далшы 7 рокы; зостав тыж премьер-министром, заедно собѣ лишив функции штатных комисарьох народной обороны, в дѣлах ветеранох и планованя, в року 1972 достав шаржу корпусного генерала.

:Зоставав диктатором 32 рокы, в маю року 1997 обстояня примусили го оддати владу повстанцям. Одышов на выгнаня до Марокка, де неодовга умер.

## Заиризация
Вшитко, што робив в добѣ свого президентства, мало супернационалистичный выраз. 

* В року 1966 Леополдвил переименованый на Киншасу.
* В року 1971 дав штату нову назву **Заир**, котра подля его думкы была автентична африцка.
* В року 1972 взяв собѣ нове имя Мобу́ту Сесе́ Секо́ Куку Нгбенду ва за Банга**.
* В року 1973 озеро Алберт на граници [[Заир]]а и [[Уганда|Уганды]] достало назву Мобуту Сесе Секо.

==Причины конця диктатуры==
Мобуту мав велике множество противникох и вдну державы, и в [[Диаспора|диаспорѣ]]. Але робив добру службу про своих западных подпоровательох, котры од него жадали стабилне застачаня традичных конжскых експортных продуктох и неприятельску позицию сопротив [[СССР]]. За тото доставав щедру финансову и военску помочь, што му давало можность не лем тлумити всякый одпор в [[Держава|державѣ]], але и вмѣшовати ся в дѣла сосѣдных [[Держава|держав]] и не забывати о властном збогачѣню. Подля шацованя держдепартамента [[США]], его персоналный капитал сягав пять милиарды доларох, але сам диктатор восьмой найбѣднѣйшой [[Держава|державы]] [[свѣт]]а признавав перед [[Новинарь|новинарями]] лем 50 милионы. 

Корупцийный режим не быв способный застачити [[Економика|економичный]] рост. Властникы [[бизнис]]а мусѣли держати властны озброены силы, обы оборонити свой маеток. По закончѣню [[Студена война|студеной войны]] и роспадѣ [[СССР]] западна подтримка Мобутови значно упала, а з тым упали и его диктаторскы можности. Од року 1990 быв примушеный дозволити многопартийну систему, и то быв зачаток конця диктатуры.
 
==Жерела и одказы==
* **Прохоров А. М.''' (гл. ред.). Большой энциклопедический словарь. Москва: Советская энциклопедия, 1993. 1630 с. 
* 
* 
* 

## Референции

Катеґорія:Презіденты